રિચા પિન્ટો, મુંબઈઃ રિયલ એસ્ટેટ માર્કેટમાં મંદી અને પંડાળ બાંધવા માટે પરમિશન મેળવવાના કાયદા કડક થઈ જતા આ વર્ષે મુંબઈમાં સાર્વજનિક ગણેશોત્સવ મંડળની સંખ્યામાં ધરખમ ઘટાડો થયો છે. BMCને આ વર્ષે પંડાળ બાંધવા માટે મળેલી અરજીઓની સંખ્યામાં થયેલો ઘટાડો આ વાત સ્પષ્ટ સૂચવે છે. ગયા વર્ષે કુલ 2538 મંડળોએ BMCમાં પંડાળ બાંધવા માટે અરજી કરી હતી. આ વર્ષે કોર્પોરેશમાં માત્ર 1860 અરજી જ આવી છે જે અરજીઓની સંખ્યામાં 700નો ઘટાડો સૂચવે છે. 1860 અરજીઓમાંથી કોર્પોરેશને માત્ર 533 અરજી સ્વીકારી છે અને બાકી 197 રિજેક્ટ કરી છે. બીજા શબ્દોમાં કહીએ તો 30 ટકાથી પણ ઓછા મંડળોને ત્રણ દિવસ માટે પરમિશન મળી છે. જો કે હજુ એપ્રુવલની પ્રક્રિયા ચાલુ હોવાથી આ આંકડો ઊંચો જાય તેવી શક્યતા છે. આમ છતાંય ગયા વર્ષની સરખામણીએ આ આંકડો ઓછો જ રહેશે.